**TRAKŲ R. RŪDIŠKIŲ VAIKŲ LOPŠELIS-DARŽELIS ,,PASAKA“**

**DIANA ŠEŠTOKIENĖ**

**2021 METŲ VEIKLOS ATASKAITA**

2022 m. sausio 20 d. Nr. 1

Rūdiškės

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| 2020-2022 metų strateginio plano 2021 metų tikslai dėl ekstremaliosios situacijos Lietuvoje buvo pakoreguoti, kad būtų pasiekti. Tikslų centre – vaikas ir jo poreikiai, saugios aplinkos kūrimas ir užtikrinimas.  **2020-2022 m. strateginio plano tikslai:**  1. Skatinti ugdymo(si) proceso inovatyvumą ir vaikų pasiekimų pažangą.  2. Užtikrinti bendruomenės poreikius atliepiančią ir ugdymo(si) proceso inovatyvumą skatinančią aplinką.  3. Puoselėti įstaigos kultūrą, skatinančią ugdymo(si) proceso inovatyvumą.  Užtikrinant strateginių tikslų įgyvendinimą, **2021 m.** veiklos plane numatyti pagrindiniai **veiklos prioritetai:** 1. ,,Ugdymo(si) proceso inovatyvumas“, 2. ,,Įstaigos aplinkos atnaujinimas“, 3. ,,Įstaigos kultūros pasikeitimas“.  **Tikslų įgyvendinimo priemonės:**   * tolesnis dalyvavimas projekte ,,Mąstymo mokykla vaikams“ iš Europos Sąjungos struktūrinių fondų lėšų Nr. 09.2.1.-ESFA-K-728-02-0044 ir mąstymo kultūros diegimas įstaigoje; * tolesnis LL3 projekto nuostatų įgyvendinimas ir darbų tęstinumas; * atnaujintas ugdymo turinys, padedantis ugdyti bendradarbiaujantį, aktyvų, mąstantį, kūrybišką vaiką, remiantis Mąstymo mokyklos principais; * taikomas įtraukiojo ugdymo modelis; * pedagogų kvalifikacijos kėlimo ir bendradarbiavimo strategijos įgyvendinimas; * atnaujinta tėvų informavimo ir komunikavimo sistema, sudaranti galimybes mokyklai tapti atvira visuomenei; * informacinių technologijų įvaldymas, jas naudojant ugdymo proceso planavimui ir komunikavimui su šeima; * maksimalus saugumo sąlygų užtikrinimas COVID-19 pandemijos metu.   **2021 METŲ VEIKLOS SVARBIAUSI IR ĮVYKDYTI AKCENTAI**   1. **Skatintas ugdymo (si) proceso inovatyvumas ir vaikų pasiekimų pažanga:**   ***1.1. Remiantis Mąstymo mokyklos principais, atnaujintas ugdymo turinys, padedantis ugdyti bendradarbiaujantį, aktyvų, mąstantį, kūrybišką vaiką:***  1.1.1. Užtikrinant nuolatinį pedagogų reflektavimą: pedagogų refleksija ir dalijimasis patirtimi tiek įstaigos, tiek grupių lygmeniu elektroniniame dienyne bei Zoom platformoje; tarp projekte dalyvaujančių penkių darželių įvyko 2 bendros refleksijos, kurių metu pedagogai-konsultantai ir vadovai dalijosi savo patirtimi diegiant Mąstymo mokyklos metodiką;  1.1.2. Mokytojai, įgiję žinių ir gebėjimų projekto ,,Mąstymo mokykla vaikams“ seminarų metu, kasdieninėje veikloje kėlė vaikams atvirus klausimus, ugdydami jų aukštesnio lygio mąstymo įgūdžius;  1.1.3. Diegiant Mąstymo mokyklos metodiką, du pedagogai parengė priemonių rinkinį 5-iems projekto įrankiams. Už projekto lėšas įsigytos Mąstymo kepurės ikimokyklinio ir priešmokyklinio amžiaus vaikams (5 komplektai), pagaminti Mąstymo raktai (5 komplektai). Priemonės naudojamos kasdienėje grupių veikloje ir projekto viešinimo stenduose;  1.1.4. Skatinant pedagogų bendradarbiavimą, jų veikloje dalyvavo išorės stebėtojas-konsultantas, kuris padėjo jiems greičiau suprasti Mąstymo mokyklos įrankius ir filosofiją. Du darželio pedagogai tapo projekto konsultantais, jie 4 kartus per mėnesį vedė atviras veiklas. ,,Padlet“ platformoje buvo sukurta aplinka, kur mokytojai dalinosi savo veiklų aprašymais, o vaikų sukurti žemėlapiai buvo eksponuojami Mąstymo žemėlapių parodoje darželio kieme;  1.1.5. Ugdant besimokančiųjų mąstymo įpročius, su vaikais buvo kuriami plakatai, modeliuotos elgesį formuojančios situacijos. Vyko metodinė diena: ,,Mąstymo įpročių ugdymo patirtis grupėse”. Buvo pristatytos grupėse sukurtos mąstymo įpročių ugdymo priemonės.  ***1.2. Buvo ugdomi STEAM gebėjimai:***  1.2.1. Šešiose grupėse buvo organizuoti du tyrinėjimų mėnesiai, kurių metu vyko konkursai ,,Aš – tyrėjas“, ,,Žalioji palangė“;  1.2.2. Antrus metus buvo vykdomas vasaros iššūkis ,,Judri diena + STEAM ir knyga", kurio metu buvo skatinta vaikų tiriamoji veikla ir kūryba;  1.2.3. Šešiose grupėse tradiciškai paminėtos Pasaulinė Žemės diena ir Pasaulinė Vandens diena;  1.2.4. Tikslingai naudojant STEAM, organizuotos ,,Daržo linksmybių“ veiklos, kurios buvo pristatytos parodoje darželio kieme. Dalyvavo 6 grupių ugdytiniai, prisijungė jų šeimos;  1.2.5. Priešmokyklinio ugdymo mokiniai dalyvavo respublikiniame ikimokyklinio ir priešmokyklinio ugdymo įstaigų vaikų, mokytojų projekte ,,STEAM jausmų mandala“;  1.2.6. Priešmokyklinio ugdymo mokiniai dalyvavo virtualioje respublikinėje ikimokyklinio amžiaus vaikų STEAM parodoje-kūrybinėse dirbtuvėse ,,Mes mylime Lietuvą“.  ***1.3. Vykdytos vaikų kalbinių gebėjimų ir pilietiškumo ugdymo veiklos, dalyvauta įvairiose iniciatyvose bei renginiuose:***  1.3.1. Dvi grupės dalyvavo respublikinio ikimokyklinių ugdymo įstaigų meninio skaitymo konkurso „Lietuva, gėlele žydėki” renginyje, skirtam Lietuvos valstybės atkūrimo dienai paminėti;  1.3.2. Priešmokyklinio ugdymo mokiniai dalyvavo respublikiniame projekte ,,Aš dainuoju Lietuvai“;  1.3.3. Priešmokyklinio ugdymo mokiniai dalyvavo „Čip čipo, rip ripo“ folkloro festivalyje Kaune;  1.3.4. Šešios grupės dalyvavo Sausio 13-os dienos akcijoje;  1.3.5. Priešmokyklinio ugdymo mokiniai dalyvavo Trakų miesto darželių Dainų festivalyje;  1.3.6. Visose grupėse buvo organizuotas teminis Pasakų, kalbos ir knygų mėnuo;  1.3.7. Bendradarbiaujant su biblioteka, vyko susitikimas su aktore, dailininke ir rašytoja Rasa Lazauskaite ir kt., Labdaros ir paramos fondo ,,Švieskime vaikus” akcijos dėka naujais leidiniais papildyta darželio biblioteka.  ***1.4. Vykdytos vaikų kūrybiškumą ugdančios veiklos:***  1.4.1. Priešmokyklinio ugdymo mokiniai dalyvavo Respublikinėje ikimokyklinėje-priešmokyklinėje amžiaus vaikų kūrybinių darbų fotografijų parodoje ,,Emociukai“;  1.4.2. Keturios grupės dalyvavo Trakų rajono kūrybinėse dirbtuvėse "Kalėdos Trakuose kitaip '21“;  1.4.3. Ikimokyklinio ugdymo mokiniai dalyvavo Respublikinio ikimokyklinio ir priešmokyklinio ugdymo įstaigų fotografijų virtualioje parodoje ,,Žiemos linksmybės. Sniego senių - besmegenių išdaigos”;  1.4.4. Ikimokyklinio ugdymo mokiniai dalyvavo Respublikinėje ikimokyklinio ir priešmokyklinio amžiaus vaikų, tėvų ir pedagogų kūrybinių darbų virtualioje nuotraukų parodoje „Sniego senio gimtadienis“;  1.4.5. . Priešmokyklinio ugdymo mokiniai su savo šeimomis dalyvavo Respublikinėje Vasario 16-os dienos paminėjimo akcijoje ,,Papuošk langus“;  1.4.6. Šešiose grupėse vyko ,,Kaziuko kermošius“;  1.4.7. Vyko vaikų dainelių video popuri kūrimas Velykėlių šventei;  1.4.8. Organizuotos parodos darželio kieme: ,,Pavasaris Žemėje”, ,,Mano šeima“;  1.4.9. Organizuota paroda ant langų ,,Vaikų svajonių langai”;  1.4.10. Šešiose grupėse vyko kalėdiniai rytmečiai ,,Muzikinė pasaka“.  ***1.5. Akcentuota mokymosi rezultatų ir vaikų sėkmės potyrio svarba:***  1.5.1. Bendradarbiauta su Trakų pedagogine psichologine tarnyba. 2021 m. rugsėjo 9 d. Trakų pedagoginės psichologinės tarnybos logopedės tyrė vaikų kalbėjimo ir kalbos sutrikimus, konsultavo vaikų tėvus ir pedagoginius darbuotojus;  1.5.2. Toliau taikytas įtraukiojo ugdymo modelis: specialiųjų poreikių vaikai buvo integruoti į bendrojo ugdymo grupes. Apie 80 proc. veiklų šiems vaikams buvo individualizuotos ir sudarytos sąlygos veikti papildomose fizinio aktyvumo, muzikinio lavinimo, logoritmikos veiklose;  1.5.3. Sudaryti tokie mokytojų darbo grafikai, kad grupėse, kuriose integruojami specialiųjų poreikių vaikai, dalį dienos dirbtų du mokytojai, o jiems talkintų mokytojo padėjėjai;  1.5.4. Vyko periodiniai grupių komandų ir švietimo pagalbos specialistų susirinkimai, kurių metu buvo aptariami vaikų pasiekimai;  1.5.5. Toliau turtinta platforma ,,Vaiko galių ugdymas“, kuri naudojama specialiųjų poreikių vaikų gebėjimų ugdymui(si);  1.5.6. Tiriant vaiko gerovės aspektus įstaigoje, vykdyta mokytojų apklausa pagal naują Ikimokyklinio ir priešmokyklinio ugdymo programas vykdančių mokyklų veiklos kokybės įsivertinimo metodiką (2021);  **2. Užtikrinta bendruomenės poreikius atliepianti ir ugdymo(si) inovatyvumą skatinanti aplinka:**  ***2.1. Gerintos sąlygos ugdymo proceso organizavimui kieme:***  2.1.1. sukurtos 2 skaitymo erdvės, meninių užsiėmimų erdvė;  2.1.2. įrengta šiuolaikinė pastato ir dalies kiemo apšvietimo sistema;  2.1.3. atnaujintas paspirtukų ir balansinių dviračių parkas, skirtas vaikų aktyvaus judėjimo poreikiui kieme užtikrinti.  ***2.2. Vykdomas darželio pastato išorės ir vidaus erdvių kūrimas ir atnaujinimas:***  2.2.1. pakeisti pastato langai ir durys;  2.2.2. pastatas apšiltintas, stogeliais uždengtos atviros antro aukšto terasos;  2.2.3. pradėta pastato šildymo sistemos dalinė renovacija (rūsyje ir lopšelio grupėje).  ***2.3. Užtikrinamos saugios sąlygos mokinių ugdymuisi:***  2.3.1. 6 grupių patalpos, specialistų kabinetai, bendro naudojimo patalpos aprūpintos dezinfekciniais skysčiais, popieriniais rankšluoščiais ir kitomis higienos priemonėmis;  2.3.2. nuo 2021 m. rugsėjo mėn. atliekamas grupių paviršių testavimas dėl COVID-19;  2.3.3. pakeisti įvažiavimo vartai užtikrins vaikų saugumą kiemo teritorijoje;  ***2.4. atnaujinamos ir papildomos turimos darželio IT priemonės:***  2.4.1. interaktyvi bitutė ir jos pakrovimo stotelė;  2.4.2. 3 nešiojami kompiuteriai;  2.4.3. 3 planšetės;  2.4.4. programinė įranga lentai.  ***2.5. Sėkmingai organizuotas vaikų maitinimas:***  2.5.1. priešmokyklinio amžiaus ir kitų vaikų, kuriems priklauso, nemokamas maitinimas;  2.5.2. atnaujintas ir patvirtintas valgiaraštis;  2.5.3 sėkmingai vykdomos ,,Vaisiai vaikams“ ir ,,Pienas vaikams“ programos.  **3. Puoselėta įstaigos kultūra, skatinanti ugdymo(si) proceso inovatyvumą:**  ***3.1. Priimtas strateginis sprendimas 2022 m. įstaigai įgauti ,,Mąstymo mokyklos“ statusą.***  Su Mąstymo mokyklos įrankiais, įpročių ugdymu ir kt. susipažinę 7 mokytojai ir vadovai.  ***3.2. Rengiama atnaujinta Ikimokyklinio ugdymo programa, kurios turinį sudaro patyriminis vaiko ugdymasis, STREAM ir Mąstymo mokyklos metodikos.***  ***3.3. 80 proc. ugdymo veiklų vyksta taikant inovatyvius ir aktyvius ugdymo(si) metodus:***  3.3.1. Naudojantis STREAM, Mąstymo mokyklos metodika skatinamas vaiko aktyvumas veikloje;  3.3.2. Pradėta rengti strategija, kaip bus vykdomas vaikų informacinis ugdymas;  3.3.3. Siekiant ištirti pedagogų naudojimąsi ugdymo strategijomis ir vaiko mokymosi organizavimą, vykdyta mokytojų apklausa pagal naują Ikimokyklinio ir priešmokyklinio ugdymo programas vykdančių mokyklų veiklos kokybės įsivertinimo metodiką (2021);  ***3.4. Pasirūpinta pedagogų kvalifikacijos kėlimu:***  3.4.1. **100 proc. pedagogų užtikrinta** **prieiga** prie Besimokančių darželių tinklo; įsigyta prieiga prie ,,Mokymosi mokyklos“ nuotolinio mokymo programos (po 72 ak. val.);  3.4.2. 9 mokytojai baigė,,Mąstymo mokyklos“ mokymus (po 40 akad. val.);  3.4.3. ,,Mąstymo mokyklos“ konferencijoje patirtį pristatė 7 mokytojų komanda, rajono metodiniame renginyje darbo patirtį pristatė 4 mokytojai; mokytojų asociacijos ,,Sveikatos želmenėliai“ konferencijoje – 2 mokytojai;  3.4.4. Patirties sklaida, tuo pačiu ir kompetencijų augimas vyksta naudojant internetinę Padlet platformą, Google diske sukurti ir kaupiami elektroniniai mokytojų portfolio. Per metus išklausyta 1164 valandų, skirtų įvairių kompetencijų tobulinimui;  3.4.5. Besimokantiems mokytojams sudaryti lankstūs darbo grafikai, kad jie galėtų derinti darbą ir mokymąsi (šiuo metu įstaigoje dirba ir studijuoja 4 mokytojai);  3.4.6. Siekiant specialiosios pagalbos kokybės, mokytojo padėjėjai 2 dienas per metus dalyvauja mokymuose;  3.4.7. Siekiant gerinti švietimo pagalbos specialistų kvalifikaciją, 2021 gruodžio mėn. sukurta Švietimo pagalbos specialistų metodinė grupė.  ***3.5. Skirtas dėmesys fizinei bei emocinei vaikų ir pedagogų savijautai:***  3.5.1. vyko įstaigos švietimo pagalbos specialistų konsultacijos, kuriose dalyvavo 50 proc. įstaigos tėvų (per nuotolį ir kontaktiniu būdu). Konsultacijos buvo teikiamos ir pedagogams;  3.5.2. vykdoma ,,Zipio draugų“ programa, kurioje dalyvauja priešmokyklinio amžiaus mokiniai;  3.5.3. 2 grupės dalyvavo akcijoje, skirtoje palaikyti autizmo spektro sutrikimą turinčius vaikus;  3.5.4. 2 grupės dalyvavo gerumo akcijoje ,,Sveika, Saulyte", skirtoje Dauno sindromo dienai paminėti;  3.5.5.Visi darželio vaikai dalyvavo organizuotose Tolerancijos, Draugo dienose, vykdė socialinės pedagogės inicijuotą projektą ,,Grupių simboliai ir emocijos”;  3.5.6. Siekiant ištirtimikroklimatąįstaigoje, buvo atlikta psichosocialinių rizikos veiksnių ir mobingo vertinimo įstaigos darbuotojų apklausa. Patvirtintas Trakų r. Rūdiškių vaikų lopšelio-darželio ,,Pasaka“ fizinio ir psichologinio smurto prieš darbuotojus prevencijos ir intervencijos tvarkos aprašas direktoriaus įsakymu Nr. V1-13, 2021-09-01;  3.5.7. Siekiant ištirti besimokančios organizacijos kultūrą, vykdyta mokytojų apklausa pagal naują Ikimokyklinio ir priešmokyklinio ugdymo programas vykdančių mokyklų veiklos kokybės įsivertinimo metodiką (2021);  3.5.8. Dalyvaujama Sveikatą stiprinančių mokyklų tinkle, RIUKKPA veiklose, respublikiniame projekte ,,Sveikatiada’’ (“Šokių virusas”), ,,Sveikas kaip ridikas“, sveikatinimo akcijoje ,,Aš bėgu-2021". Surengtas respublikinis projektas „Mažųjų žaidynės 2021“, kuriame dalyvavo visi darželio vaikai. Su šeimos nariais organizuota “Sportuok ir būsi sveikas” šventė. Dalyvauta „10000 žingsnių iššūkyje“, Judumo dienoje, ,,Apibėk aplink darželį”; “Mažoji mylia”.  ***3.6. Užtikrinamas kiek įmanoma sklandesnis bendradarbiavimas su šeimomis pandemijos sąlygomis:***  3.6.1. Per el. dienyną, įstaigos internetinę svetainę bendruomenė sistemingai supažindinama su galiojančiais teisės aktais;  3.6.2. Siekiant ištirti bendradarbiavimo su šeima aspektus, vykdyta mokytojų apklausa pagal naują Ikimokyklinio ir priešmokyklinio ugdymo programas vykdančių mokyklų veiklos kokybės įsivertinimo metodiką (2021);  3.6.3. Vykdomas šeimų informavimas ir įtraukimas į vaikų ugdymą per elektroninį dienyną ,,Mūsų darželis“;  3.6.4.Darželis prisijungė prie Trakų rajono švietimo įstaigų centralizuotos vaikų priėmimo sistemos. Paskirti atsakingi asmenys dalyvavo mokymuose, vykdo priskirtas funkcijas, padeda tėvams ir juos konsultuoja. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Inicijuoti ir kordinuoti ugdymo turinio atnaujinimą, parengiant Mokyklos ugdymo programą pagal Mąstymo mokyklos pagrindinius principus ir ugdymosi metodiką. | 1. Parengta Mokyklos ugdymo(si) programa, remiantis Mąstymo mokyklos pagrindiniais principais ir ugdymosi metodika.  2. Parengta Mokyklos ugdymo(si) programa orientuota į vaikų aukštesnio lygio mąstymo gebėjimų ugdymąsi ir aukštesnių pasiekimų siekį. | Direktoriaus vadovaujamos darbo grupės parengta Mokyklos ugdymo(si) programa pateikta tvirtinti  2021 m. Trakų rajono savivaldybės taryboje.  60 proc. visų veiklų paremtos mąstymo žemėlapiu kūrimu.  70 proc. vaikų žino kaip kurti mąstymo žemėlapį (vieną ar kelis).  3 proc. pagerėja vaikų pasiekimai: padidės vaikų skaičius, kurių pasiekimai, atitinkantys jų amžiaus žingsnius, pakils vienu žingsniu aukščiau. | Direktoriaus vadovaujama ,,Mąstymo mokykla“ vaikams“ darbo grupė, sudaryta 2021 m. vasario 26 d. dir. įsak. Nr. V1-6a , parengė Trakų r. Rūdiškių vaikų lopšelio-darželio ,,Pasaka“ ikimokyklinio ugdymo programą ,,Mąstančio žmogučio link“. Programa pristatyta Mokytojų tarybos posėdyje.  Direktoriui skatinant pedagogus, 4 grupėse buvo pravestos 104 veiklos, naudojant mąstymo žemėlapius ir kitus Mąstymo mokyklos įrankius. Sukurti ir pristatyti šių veiklų aprašai.  Gegužės mėnesį darželio kieme pristatyta vaikų sukurtų mąstymo žemėlapių paroda tėvams.  Siekdami vaikų ugdymo (-si) kokybės mokytojai 2 kartus per metus fiksuoja ir vertina vaikų gebėjimus ir pasiekimus. Tyrimas parodė, kad didžiausią pažangą mokiniai padarė tyrinėjimo, aplinkos pažinimo, problemų sprendimo, iniciatyvumo ir atkaklumo, mokėjimo mokytis srityse. Visose srityse pažangą padarė 14 proc. nuo visų stebėtų mokinių. 19 proc. mokinių pažangą padarė beveik visose srityse. |
| 1.2. Stiprinti mokytojų bendrystę per kolegialų mokymąsi ir patirties sklaidą. | 1. Organizuotas kryptingas pedagogų mokymasis.  2. Organizuota ir pravesta Metodinė diena rajono ikimokyklinių įstaigų pedagogams. | 100 proc. pedagogų pilnai įvykdo metų kvalifikacijos tobulinimosi programą.  Naujos žinios ir gebėjimai, skirti ugdymo kokybei gerinti,  atsiskleidė pedagogų veikloje (80 proc. stebėtų atvirų veiklų).  Dalyvauja 5 (ir daugiau) rajono darželiai.  8 įstaigos pedagogai dalinasi Mąstymo mokyklos įgyvendinimo patirtimis darželio organizuotoje ir pravestoje Metodinėje dienoje rajono ikimokyklinių įstaigų pedagogams. | Direktoriaus iniciatyva prisijungta prie Besimokančių darželių tinklo – ,,Mokymosi mokyklos“ nuotolinio mokymo programos (po 72 ak. val.) – prieiga užtikrinta 100 proc. pedagogų.  9 mokytojai baigė ,, Mąstymo  mokyklos“ mokymus (po 40 akad. val.);  Projekto ,Mąstymo mokykla“ vaikams“ konferencijoje patirtį pristatė 7 mokytojų komanda, rajono metodiniame renginyje darbo patirtį pristatė 4 mokytojai; mokytojų asociacijos ,,Sveikatos želmenėliai“ konferencijoje – 2 mokytojai.  Per metus išklausyta 1164 valandų, skirtų įvairių kompetencijų tobulinimui;  Direktorius 2021 m. birželio 21 d. dalyvavo pretendentų į švietimo įstaigų (išskyrus aukštąsias mokyklas) vadovus kompetencijų atnaujintos vertinimo metodikos išbandyme, pagal pateiktą kompetencijų vertinimo ataskaitą numatė tobulintinas kompetencijas 2022 metams.  Direktoriaus pavaduotojas ugdymui  dalyvavo ikimokyklinio ir priešmokyklinio ugdymo programas vykdančių mokyklų veiklos kokybės išorinio vertinimo metodikos išbandyme ir tapo ikimokyklinio ugdymo įstaigų išorės vertintoju.  80 proc. stebėtų atvirų veiklų dominavo naujos metodikos elementai.  Mokytojų veikloje dalyvavo 1 stebėtojas-konsultantas, kuris padėjo stebėtiems mokytojams greičiau suprasti Mąstymo mokyklos įrankius ir filosofiją. Du darželio pedagogai tapo projekto konsultantais, jie 4 kartus per mėnesį vedė atviras veiklas.  Direktoriaus iniciatyva, bendradarbiaujant su Trakų lopšeliu-darželiu ,,Obelėlė“, organizuotas ir pravestas metodinės veiklos renginys ,,Vaiko aktyvumo skatinimas naudojant Mąstymo mokyklos įrankius". Dalyvavo 8-ių Trakų rajono darželių pedagogai.  4 darželio mokytojai pristatė patirtį taikant Mąstymo mokyklos įrankius“;  4 darželio mokytojai moderavo renginio praktinę dalį. |
| 1.3. Inicijuoti ir koordinuoti efektyvios informacijos valdymo sistemos diegimą. | 1. Sukurta vidinė darželio informacijos pateikimo ir bendrinimo sistema, naudojant el. išteklius.  2. Atnaujinta darželio svetainė. | 100 proc. pedagogų ir švietimo pagalbos specialistų naudojasi informacijos pateikimo ir bendrinimo sistema.  Mokyklos tarybos narių ir grupių tėvų komitetų atstovų bendrinta informacija per uždarą virtualią erdvę pasiekia 80 proc. darželio tėvų.  Atnaujinta darželio internetinė svetainė atitinka nustatytus reikalavimus.  80 proc. tėvų teigiamai vertina darželio informacijos sistemą. | Direktoriui skatinant darbuotojus, tęsiamas komunikavimas virtualioje erdvėje naudojant Google įrankius: elektroninius grupių paštus, Google diskus; bendrą grupių el.paštą [grupiubendras@gmail.com](mailto:grupiubendras@gmail.com), Zoom platformą. Mokytojų veikla atsispindi grupių ,,Padlet“ platformose.  Vykdomas šeimų informavimas ir įtraukimas į vaikų ugdymą per elektroninį dienyną ,,Mūsų darželis“.  Per el. dienyną, internetinę svetainę bendruomenė sistemingai supažindinama su galiojančiais teisės aktais;  Prisijungta prie Trakų rajono švietimo įstaigų centralizuotos vaikų priėmimo sistemos. Paskirti atsakingi asmenys dalyvavo mokymuose, o šiuo metu vykdo priskirtas funkcijas, padeda tėvams ir juos konsultuoja;  Atnaujinta darželio internetinė svetainė: <http://www.rudiskiupasaka.lt/wp/>  Struktūruotas svetainės puslapis iš karto leidžia pamatyti svarbiausias naujienas ir visos svetainės turinį;  Informacija apie grupes yra susieta su Padlet platformomis, kuriose pagal vaikų amžių pateikiama kasdieninė veikla;  Švietimo pagalbai teikti nurodomi naudingi šaltiniai, pateikiama praktinių užduočių;  Skelbiami įstaigoje vykdomi projektai, jų nauda vaikų ugdymosi pasiekimams;  80 proc. tėvų teigiamai vertina informacijos pateikimą svetainėje. Tačiau pirmenybę teikia kontaktiniams susitikimams ir pokalbiams. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |
| 2.2. |  |
| 2.3. |  |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Direktoriaus iniciatyva tęsiamos projekto ,,Mąstymo mokykla“ vaikams“ veiklos, siekiama tapti tarptautinio Mąstymo mokyklų tinklo nare. | Priimtas strateginis sprendimas 2022 m. įstaigai pasiruošti akreditacijai dėl ,,Mąstymo mokyklos“ statuso;  Grupės lygmeniu mokytojai reflektuoja savaitės veiklą elektroniniame dienyne;  Įstaigos lygmeniu karantino laikotarpiu vyko dirbančių pedagogų refleksijos ir dalijimasis patirtimi per Zoom platformą;  Tarp projekte dalyvaujančių penkių darželių įvyko 2 bendros refleksijos, kurių metu pedagogai-konsultantai ir vadovai dalijosi savo patirtimi diegiant Mąstymo mokyklos metodiką;  2 pedagogai parengė priemonių rinkinį 5-iems Mąstymo mokyklos įrankiams. Už projekto lėšas įsigytos Mąstymo kepurės ikimokyklinio ir priešmokyklinio amžiaus vaikams, pagaminti Mąstymo raktai. |
| 3.2. Direktoriaus iniciatyva gerinamos sąlygos ugdymo proceso organizavimui darželio kieme. | Panaudojus 1,2 proc. tėvų paramos, skirtos darželiui, buvo pakeisti didieji kiemo vartai, užtikrinsiantys vaikų saugumą;  Pasitelkus Trakų rajono savivaldybės pagalbą, įrengtas stacionarus darželio pastato apšvietimas, būtinas tamsiuoju paros metu;  Atnaujintos 2 kiemo pavėsinės, skirtos kūrybinei ir muzikinei vaikų saviraiškai;  Atnaujintas paspirtukų ir balansinių dviračių parkas, skirtas vaikų aktyvaus judėjimo poreikiui kieme užtikrinti. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |
| 4.4. |  |  |  |
| 4.5. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. |
| 7.2. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. |  |  |
| 8.2. |  |  |
| 8.3. |  |  |
| 8.4. |  |  |
| 8.5. |  |  |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. |
| 9.2. |
| 9.3. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)